Kevadhooaja viimasel loodusõhtul kuulutame välja looduskaitsekuu ja anname Teravmägedelt tagasijõudnud aasta loodusfotograafile Jarek Jõeperale üle temale kuuluva Suur Hundi. Vaatame võrratut loodusfilmi "Vanamees ja põder" (operaator-režissöör Joosep Matjus, helilooja Sven Grünberg, produtsent Riho Västrik) ning kohtume filmi peategelase Harri Põldsami ja autori Joosep Matjusega. Filmiõhtu  ringvaateks on Peeter Rebase muusika ja pildikava "Halva ilma pildid": novembris Norra mägedes, kitarrimäng talvisel Põhjarannikul, jalgrattamatk "Tere november". Õhtul tunnustame ka Tallinna Looduskaitse Seltsi noorte kirjandus- ja joonistusvõistluste võitjaid. Laulab Lauri Saatpalu.    Hind õpilastele, tudengitele ja pensionäridele 10 krooni, täiskasvanutele 25 krooni.    Info www.looduseomnibuss.ee